Subject: Re: Määruse nr 53 muutmise eelnõu radioloogiliste uuringute broneerimise võimaldamiseks läbi üleriigilise digiregistratuuri
From: ERTÜ <[email-masked]>
To: "Info - SOM" <[email-masked]>
Date: Fri, 7 Nov 2025 16:42:34 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Sotsiaalministeerium!

Eesti Radioloogiatehnikute Ühingu juhatus on tutvunud sotsiaalministri 17. 
septembri 2008. a määruse nr 53 „Tervise infosüsteemi andmekoosseisud ja 
nende esitamise tingimused“ muutmise eelnõu ja selle seletuskirjaga.

Tunnustame Sotsiaalministeeriumi, Tervisekassa ja Tervise ja Heaolu 
Infosüsteemide Keskuse koostööd ning asjaomaste erialaseltside kaasamist 
eelnõu ettevalmistamisel. On rõõmustav, et erinevate osapoolte arvamusi on 
arvesse võetud ning eelnõu on jõudnud rakendamisvalmis faasi.

Eelnõus kavandatud muudatus, saatekirja andmekoosseisu täiendamine 
kehtivusaja väljaga, on vajalik samm radioloogiliste uuringute korralduse 
ajakohastamisel ning loob eelduse uuringutele aja broneerimiseks 
üleriigilise digiregistratuuri kaudu. Tegemist on olulise arendusega 
patsiendikesksuse ja tervishoiuteenuste parema kättesaadavuse suunas.

Eesti Radioloogiatehnikute Ühing toetab eelnõus kavandatud muudatusi ning 
meil ei ole täiendavaid ettepanekuid ega märkusi.

Lugupidamisega

Gerli Lepik

Eesti Radioloogiatehnikute Ühingu president

On Wednesday, 29. October 2025 at 13:45, [email-masked] wrote:

Tere!

Teile on saadetud Sotsiaalministeeriumi dokumendihaldussüsteemi Delta kaudu 
eelnõu kooskõlastamiseks/arvamuse avaldamiseks.
Tagasisidet ootame 12. novembriks

Pealkiri: Määruse nr 53 muutmise eelnõu radioloogiliste uuringute 
broneerimise võimaldamiseks läbi üleriigilise digiregistratuuri

Registreerimise kuupäev: 28.10.2025

Registreerimise number: 1.2-2/102-1

Lugupidamisega

Sotsiaalministeerium

Suur-Ameerika 1, 10122 Tallinn
Tel. (372) 626 9301, faks (372) 626 9209
e-post: [email-masked]
 <http://www.sm.ee> www.sm.ee